stanford-oval/wikipedia huggingface dataset:
Self Control

Self Control voi tarkoittaa seuraavia:
Self Control, piirretty Aku Ankka -elokuva vuodelta 1938
Self Control, Laura Braniganin kappale vuodelta 1984
Self Control, Infernal-yhtyeen kappale vuodelta 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Self control”, voi hakea sivunnimihaulla, laajalla sivunnimihaulla tai tekstihaulla.
San Carlos (Venezuela)

| San Carlos |
| --- | --- |
 Katedraali juhlavalaistuksessa
 San Carlos
 Koordinaatit: 9°39′0″N, 68°35′0″W 
Valtio:  Venezuela
Osavaltio:  Cojedes
Kunta:  
Korkeus:  512 m
Väkiluku (2011):  91 889
Aikavyöhyke:  UTC-4:30
Infobox OKVirheellinen NIMI-arvo: 
San Carlos on Cojedesin osavaltion pääkaupunki Venezuelassa. Siellä  on noin 92 000 asukasta.
San Carlos sijaitsee Tirgua-joen varrella keskisen ylänköalueen juurella. Sen perustivat vuonna 1678 kapusiinilähetyssaarnaajat. Nykyisin se on ympäröivän maanviljelysalueen kauppakeskus.
Aiheesta muualla

Kuvia tai muita tiedostoja aiheesta San Carlos (Venezuela) Wikimedia Commonsissa
Self-portrait

Wikisanakirjassa on tähän liittyvä sananselitys: .
Self portrait tai self-portrait voi viitata:
Self Portrait, Bob Dylanin albumi vuodelta 1970
Self Portrait, Ruth Copelandin albumi vuodelta 1970
Self Portrait, Hitomin albumi vuodelta 2002
Self Portrait, Lalah Hathawayn albumi vuodelta 2008
Self-Portrait, Jay-Jay Johansonin albumi vuodelta 2008
”Self Portrait”, kappale Rainbow’n vuoden 1975 albumilta Ritchie Blackmore’s Rainbow.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Self-portrait”, voi hakea sivunnimihaulla, laajalla sivunnimihaulla tai tekstihaulla.
Samir Mazloum

Samir Mazloum (s. 10. syyskuuta 1934) on libanonilainen roomalaiskatolinen piispa. Hänet vihittiin papiksi 7. kesäkuuta 1964 ja nimitettiin Antiokian vihkipiispaksi sekä Callinicum dei Maronitin titulaaripiispaksi 11. marraskuuta 1996. Piispaksi vihkiminen seurasi 11. tammikuuta 1997. Pääkonsekraattorina toimi Nasrallah Pierre Sfeir, jota avustivat Francis Mansour Zayek ja Joseph Mohsen Béchara.
Mazloum sai vuonna 2000 nimityksen Antiokian kuriaaliseksi piispaksi, jona hän toimi, kunnes jäi eläkkeelle 6. kesäkuuta 2011.
Samir Azzimani

Samir Azzimani
Samir Azzimani (arab. سمير عزيماني‎; s. 22. lokakuuta 1977 Levallois-Perret, Ranska) on marokkolainen alppihiihtäjä. Hän edustaa seuratasolla pariisilaista Racing Club de Francea.
Azzimani osallistui MM-kisoihin ensimmäistä kertaa vuonna 2001, jolloin hän sijoittui suurpujottelussa 46:nneksi. Hän oli St. Moritzin kisoissa 2003 samassa lajissa 77., jonka lisäksi hän kilpaili pujottelussa, jossa hän keskeytti toisella kierroksella. Vuoden 2005 MM-kisoissa Azzimani sijoittui suurpujottelussa 76:nneksi ja keskeytti pujottelussa ensimmäisellä laskulla. Hän kilpaili samoissa lajeissa myös Val d'Isèren MM-kisoissa 2009, muttei päässyt maaliin kummassakaan. Azzimani osallistui Vancouverin olympialaisiin 2010 ainoana marokkolaisena. Hän sijoittui pujottelussa 44:nneksi ja oli suurpujottelun 74. nopein.
Samir Jouili

| Henkilötiedot |
| --- | --- | --- |
Syntymäaika: 
Syntymäpaikka: Tunisia
Seura
Seura: AS Djerba
Tehtävä: Päävalmentaja
Valmennusura
2007 2008 2009 2011 2013–: US Monastir EGS Gafsa US Monastir ES Hammam Sousse AS Djerba
Samir Jouili on tunisialainen jalkapallovalmentaja. Hän on valmentanut hetkellisesti US Monastiria ja EGS Gafsaa. 26. tammikuuta 2011 hänet palkattiin loppukaudeksi ES Hammam Soussen päävalmentajaksi. Vuodesta 2013 lähtien hän on toiminut AS Djerban valmentajana.
Sandnäsin lasitehdas

Sandnäsin lasitehdas toimi Munsalassa vuosina 1847–1890. Tehdas valmisti ikkunalasia sekä pulloja ja talouslasia.
Sandnäsin tehdas lopetti toimintansa kannattamattomana vuonna 1890.
Saint-Loup-sur-Aujon

| Saint-Loup-sur-Aujon |
| --- | --- |
 Saint-Loupin kirkko
 Saint-Loup-sur-Aujon
 Koordinaatit: 47°53′24″N, 5°05′27″E 
Valtio:  Ranska
Alue:  Grand Est
Departementti:  Haute-Marne
Arrondissementti:  Langres
Pinta-ala:  
 – Kokonaispinta-ala:  19,3 km²
Väkiluku (2021):  127 
 – Väestötiheys:  6 as./km²
Kunnan numero:  52450
 
 Kunnan kotisivut 
Infobox OKVirheellinen NIMI-arvo: 
Saint-Loup-sur-Aujon on kunta Koillis-Ranskassa Haute-Marnen departementissa Grand Estin alueella. Se sijaitsee Aujonjoen varrella, noin 24 kilometriä Langresin kaupungista länteen.
Saint-Loup-sur-Aujonin kylä on nimetty seurakunnan suojelijan Loup Troyeslaisen mukaan. Hän oli Troyesin piispa, jonka sanotaan torjuneen hunnien hyökkäysen vuonna 451 ja estäneen Attilaa tuhoamasta kaupunkia. Kirkkoa vastapäätä oleva luostari on perustettu vuonna 1838. Luostari toimi lähes 130 vuoden. Alkuperäinen kappeli korvattiin vuonna 1875 goottilaisella kappelilla.
Aiheesta muualla

Kuvia tai muita tiedostoja aiheesta Saint-Loup-sur-Aujon Wikimedia Commonsissa
Rémi Fraisse

Rémi Fraisse (31. elokuuta 1993 Toulouse – 26. lokakuuta 2014 Lisle-sur-Tarn) oli ranskalainen ympäristöaktivisti, joka työskenteli kasvitieteilijänä France Nature Environnement -järjestössä. Hän oli aikaisemmin opiskellut ympäristötieteitä. Fraisse sai surmansa lokakuussa 2014 Sivensin padon rakentamista vastustavien mielenosoitusten yhteydessä. Hän oli ensimmäinen Ranskassa surmansa saanut mielenosoittaja sitten vuoden 1986. Fraissen kuolema aiheutti lukuisia mellakoiksi kärjistyneitä protesteja eri puolilla Ranskaa.
Kuolema

Rémi Fraisse saapui tyttöystävänsä kanssa padon rakennustyömaalle 25. lokakuuta ja sai surmansa seuraavana yönä mielenosoittajien ja santarmien välisessä yhteenotossa. Hän kuoli tainnutuskranaatista, jonka on tarkoitus räjähtää noin viiden metrin korkeudessa. Ylöspäin ammuttavaksi tarkoitettu kranaatti osui kuitenkin jostakin syystä Fraissea niskaan. Tapauksen jälkeen sisäministeri Bernard Cazeneuve määräsi kyseiset tainnutuskranaatit käyttökieltoon. Fraissen kuolema käynnisti protesteja eri puolilla Ranskaa, joista suurin osa muuttui poliisin ja mielenosoittajien välisiksi yhteenotoiksi.
Sivensin pato on maan eteläosassa Tarnin departementissa rakenteilla oleva pato, jonka tarkoituksena on kasteluveden varastointi lähistön suurtiloille. Sen vastustajiin kuuluu luonnonsuojelijoiden lisäksi paikallisia pienviljelijöitä. Heidän mukaansa patoallas tuhoaa ainutlaatuisen kosteikon, jolla elää yli 90 suojeltua eliölajia. Lisäksi padon arvellaan heikentävän Tarn-joen sivujokiin kuuluvan Tescoun vedenlaatua. Marraskuun lopulla Euroopan komissio ilmoitti vaativansa Ranskalta selvitystä rakennusprojektista, jonka se katsoo olevan ristiriidassa erinäisten vesistönsuojelusäännösten kanssa. Lisäksi kaikkia padon vaikutuksia ei ollut tutkittu ennen rakennusluvan myöntämistä.
Saint-Loup-sur-Semouse

| Saint-Loup-sur-Semouse |
| --- | --- |
 Saint-Sébastienin kirkko
 vaakuna
 Saint-Loup-sur-Semouse
 Koordinaatit: 47°53′08″N, 6°16′27″E 
Valtio:  Ranska
Alue:  Burgundi-Franche-Comté
Departementti:  Haute-Saône
Arrondissementti:  Lure
Pinta-ala:  
 – Kokonaispinta-ala:  16,5 km²
Väkiluku (2014):  3 263 
 – Väestötiheys:  197 as./km²
Kunnan numero:  70467
 
 Kunnan kotisivut 
Infobox OKVirheellinen NIMI-arvo: 
Saint-Loup-sur-Semouse on kunta itäisessä Ranskassa Haute-Saônen departementissa Burgundi-Franche-Comtén alueella. Se on pieni teollisuuskaupunki, jossa on vuodesta 1936 lähtien toiminut huonekalutehdas Parisot.
Parisotin tehdas
Aiheesta muualla

Kuvia tai muita tiedostoja aiheesta Saint-Loup-sur-Semouse Wikimedia Commonsissa
Sally Altschuler

| Sally Altschuler> Henkilötiedot |
| --- | --- |
Syntynyt: 1953
Kansalaisuus:   Tanska
Kirjailija
Esikoisteos:  Jordens salt (1993)
Aiheesta muualla
www.altschuler.dk
Löydä lisää kirjailijoitaKirjallisuuden teemasivulta
Sally Altschuler (s. 1953) on tanskalainen lasten- ja nuortenkirjailija. Häneltä on suomennettu Zone 5 -sarjan teoksia.
Teoksia

Jordens salt, 1993.
Begyndelsen, 1994.
Psykocyber, 1994.
Manilagaleonen, 1996.
Blind makker, 1997.
Evelyn med de smukke øjne, 1998
Den anden kind, 1999.
Da Tudse blev træt, 2000
Hvordan man får sin kamel til tandlægen, 2000.
Venner ved verdens ende, 2001.
Der er noget i vejen, 2001.
Verdens navle, 2003.
De magiske briller, 2003.
Men jeg sagde ikke noget, 2003.
Tudses fine venner, 2003.
Store Tudse og Mutter Spidsmus, 2003.
Ballade med Bit, 2004.
Aiheesta muualla

Litteratursiden.dk: Sally Altschuler (Arkistoitu – Internet Archive) (tanskaksi)
San Carlo Canavese

| San Carlo Canavese |
| --- | --- |

 San Carlo Canavese
 Koordinaatit: 45°15′N, 7°37′E 
Valtio:  Italia
Alue:  Piemonte
Metropolikaupunki:  Torino
Korkeus:  370 m
Väkiluku:  4 008
Aikavyöhyke:  UTC+1
 – Kesäaika:  UTC+2
 
 https://www.comune.sancarlocanavese.to.it 
Infobox OKVirheellinen NIMI-arvo: 
San Carlo Canavese (piemonteksi San Carlo ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 008 asukasta.
Saatana (albumi)

| Saatana Barathrum |
| --- | --- | --- |

Studioalbumin tiedot
 Äänitetty : 1.–15. helmikuuta & 3.-5. toukokuuta 1999, Tico Tico Studio, Kemi
 Julkaistu: 19. heinäkuuta 1999
 Formaatti: CD, LP
 Tyylilaji: black metal
 Kesto: 37.29
 Levy-yhtiö: Spinefarm Records
Barathrumin muut julkaisut
| Legions of Perkele 1998 | Saatana 1999 | Okkult 2000 |
Saatana on suomalaisen black metal -yhtye Barathrumin viides studioalbumi. Se julkaistiin vuonna 1999 levymerkillä Spinefarm Records.
Albumin vinyylipainos julkaistiin vuonna 2009 levymerkillä Kneel Before the Master's Throne.
Kappaleet

Kaikki kappaleet sanoittanut Demonos Sova.
Introitus: Satanick Alert – 0.42 (instrumentaali)
Dark Sorceress 2 (Winter Siege) – 5.04
Boundless Arts – 2.00
Beltane – 4.24
Helluva Agitator – 3.15
Melancholy, Infinity, Agony – 4.17
Regent of Damnation – 5.00
Countess Erszebeth Nadasdy – 3.13
Sacrilegium – 3.56
Saatana – 5.38
Kokoonpano

Demonos Sova – bassokitara, laulu, efektit
Somnium – kitara, taustalaulu
Warlord – kitara, taustalaulu
G'thaur – bassokitara, taustalaulu
Beast – rummut, taustalaulu
Kokoonpano > Muut tekijät

Ahti Kortelainen – tuottaja, äänittäjä, miksaaja
Harri Jussila – äänittäjä
Mika Jussila – masteroija
Anne Toivanen – valokuvat
Toni Härkönen – valokuvat
Anne Tulokas – valokuvat
Arvostelut

Soundi 08/1999 (Antti Mattila):
Aiheesta muualla

Albumi Saatana (albumi) Encyclopaedia Metallum -sivustolla (englanniksi)
Saatana (albumi) Discogsissa. (englanniksi)
Saint-Léger-sous-Beuvray

| Saint-Léger-sous-Beuvray |
| --- | --- |
 Kunnan keskusaukio ja kunnantalo
 Saint-Léger-sous-Beuvray
 Koordinaatit: 46°55′27″N, 4°06′07″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Autun
Pinta-ala:  
 – Kokonaispinta-ala:  35,0 km²
Korkeus:  390 m
Väkiluku (2018):  375 
 – Väestötiheys:  10 as./km²
Kunnan numero:  71440
Infobox OKVirheellinen NIMI-arvo: 
Saint-Léger-sous-Beuvray on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 19 kilometriä Autunin kaupungista länteen.
Saint-Martin-kappeli
Kunta sijaitsee Mont Beuvrayn juurella. Vuorella oli gallialaisten pääkaupunki Bibracte, joka oli merkittävä oppidum. Vuoren huipulle rakennettiin Saint-Martin-kappeli 1800-luvulla, samalla paikalla olleen vuonna 1604 raunioituneen kappelin tilalle.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Saint-Léger-sous-Beuvray Wikimedia Commonsissa
Saint-Lunaire

| Saint-Lunaire (Sant-Luner) |
| --- | --- |
 Grand Hôtel
 vaakuna
 Saint-Lunaire
 Koordinaatit: 48°38′04″N, 2°06′32″W 
Valtio:  Ranska
Alue:  Bretagne
Departementti:  Ille-et-Vilaine
Arrondissementti:  Saint-Malo
Pinta-ala:  
 – Kokonaispinta-ala:  10,3 km²
Väkiluku (2017):  2 356 
 – Väestötiheys:  229 as./km²
Kunnan numero:  35287
 
 Kunnan kotisivut 
Infobox OKVirheellinen NIMI-arvo: 
Saint-Lunaire (bretoniksi Sant-Luner) on kunta läntisessä Ranskassa Ille-et-Vilainen departementissa Bretagnen alueella. Se sijaitsee Englannin kanaalin rannikolla, noin 14 kilometriä Saint-Malon kaupungista länteen.
Saint-Lunaire on merenrantalomakohde, joka on varakkaiden pariisilaisten sekä ranskalaisten elokuvatähtien suosiossa. Kunnan rannoilla on neljä hiekkarantaa, joista suurin ja keskeisin on La Grande Plage. Rannalla on suurikokoinen Grand Hôtel. Se on rakennettu vuonna 1881, ja nykyään se toimii yksityisinä huoneistoina.
Aiheesta muualla

Kuvia tai muita tiedostoja aiheesta Saint-Lunaire Wikimedia Commonsissa
Saint-Léger-de-Fougeret

| Saint-Léger-de-Fougeret |
| --- | --- |
 vaakuna
 Saint-Léger-de-Fougeret
 Koordinaatit: 47°01′20″N, 3°53′55″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  32,2 km²
Korkeus:  500 m
Väkiluku (2018):  363 
 – Väestötiheys:  11 as./km²
Kunnan numero:  58249
Infobox OKVirheellinen NIMI-arvo: 
Saint-Léger-de-Fougeret on kunta Ranskassa Nièvren departementissa Burgundi-Franche-Comtén alueella. Se sijaitsee noin 8 kilometriä Château-Chinon (Ville)’n kaupungista lounaaseen.
Kunnan alueella olleen 1300-luvun linnoituksen paikalle rakennettiin linna Château de Saint-Léger-de-Fourgeret 1500-luvulla, ja nykyisen ulkoasunsa se sai 1700-luvulla.
Saint Légerin kirkko on alkujaan peräisin 1100- tai 1200-luvulta. Kirkko tuhoutui tulipalossa vuonna 1852 ja nykyinen uusromaaninen kirkko valmistui vuonna 1854.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Saint-Léger-de-Fougeret Wikimedia Commonsissa
San Carlos (1724)

| San Carlos |
| --- | --- |

Aluksen vaiheet
Rakentaja:  Astillero Real, Guarnizo, Santander
Laskettu vesille:  1724
Palveluskäyttöön:  11. syyskuuta 1726
Poistui palveluskäytöstä:  miehistönsä upottama 5. huhtikuuta 1741
Tekniset tiedot
Uppouma:  990 t (arqueo)
Pituus:  38,4 m
Leveys:  12,88 m
Syväys:  6,45 m
Aseistus
Aseistus:  Alempi tykkikansi: 24 × 24 naulan tykkiä Ylempi tykkikansi: 26 × 12 naulan tykkiä puolikansi: 10 × 6 naulan tykkiä
San Carlos oli Espanjan laivaston vuonna 1724 vesillelaskettu kaksikantinen 60-tykkinen San Luis -luokan linjalaiva.
Hankinta

Alus tilattiin Guarnizon telakalta. Alus laskettiin vesille vuonna 1724 ja otettiin palvelukseen 11. syyskuuta 1726.
Palvelus

Syyskuussa 1726 alus lähti Santanderista San Felipen kanssa La Coruñaan. Ne saapuivat 7. tammikuuta 1727 Cádiziin. Toukokuussa 1728 alus lähti Cádizista San Antonion ja Infanten kanssa kohdatakseen merellä Cornejon laivaston. Alus lähti 28. syyskuuta 1728 Cádizista Reggion neljän linjalaivan laivueessa Coruñaan ja palasi 16. helmikuuta 1729 laivueen mukana Cádiziin.
Huhtikuussa 1729 alus oli Cádizissa Rodrigo de Torresin laivastossa. Se saattoi 27. kesäkuuta 1730 Cádizista 15 rahtilaivan saattueen Manuel López Pintadon laivastossa, jonka muut alukset olivat San Luis, San Fernando, San Francisco de Asís, Lanfranco ja fregatti Nuestra Señora de Aránzazu. Laivasto saapui 8. elokuuta 1730 Cartagena de Indiasiin. Alus saapui 29. lokakuuta 1731 Cádiziin, missä se oli joulukuussa Blas de Lezon laivueessa.
Alus liitettiin Livornon sotaretkeä varten koottuun Marqués de Marin laivastoon. Se saattoi Cádizista 16 rahtilaivaa Veracruziin Rodrigo de Torresin laivueessa, jonka muut alukset olivat Rubí, Lanfranco ja fregatti Pingue Pópulo. Laivue saapui 24. lokakuuta 1732 Veracruziin. Alus saapui 1732 Havannaan, missä se aloitti partioinnin Karibianmerellä.
Alus vaurioitui 5. toukokuuta 1734 Havannassa, mistä se lähti 17. kesäkuuta San Antonion, Lanfrancon ja patachen kanssa Cádiziin päällikkönään Conde de Bena-Masserano. Masseranon laivue saapui elokuussa Cádiziin, mistä alus siirrettiin 18. marraskuuta Ferroliin reserviin sijoitettavaksi.
Huhtikuussa 1737 alus oli Cádizissa. Vuonna 1738 alus oli Santanderissa Real Felipen, Santa Anan, Príncipen ja Santa Teresan kanssa, joiden kanssa se lähti elokuussa Cádiziin. Alus lähti 18. lokakuuta 1739 Ferrolista Galician kanssa Cartagena de Indiasiin. Ne saapuivat 16. joulukuuta Puerto Ricoon ja Cartagena de Indiasiin huhtikuussa 1740. Aluksen miehistö upotti aluksensa 5. huhtikuuta 1741 Blas de Lezon käskystä Cartagena de Indiasissa, jotta se ei joutuisi lahteen tunkeutuneelle amiraali Vernonin laivastolle.
Sanna Nuutinen

Sanna Nuutinen (s. 8. huhtikuuta 1991 Helsinki) on suomalainen golfpelaaja.
Hän on aloittanut golfin golfvalmentajana toimineen isänsä opastuksella, omien sanojensa mukaan puoliväkisin, jo 7-vuotiaana ja suoritti green cardin jo 11-vuotiaana. Nuutinen on pelannut ammattilaisena vuodesta 2014 lähtien. Hänen seuransa Suomessa on Keimola Golf ja hänen valmennuksestaan vastaavat päävalmentaja David da Silva, apuvalmentaja Niklas Dahlgren ja fysiikkavalmentaja Jesse Talikka.
Nuutinen pääsi ylioppilaaksi Mäkelänrinteen urheilulukiosta vuonna 2010 ja valmistui kandidaatiksi Texas Christian Universitysta Yhdysvalloissa vuonna 2014 oppiarvolla Bachelor of Science in sport psychology.
Hänen paras saavutuksensa ovat European Tourin kokonaisrankingin 5. sija vuonna 2020, Euroopan kiertueen yksi kakkossija, kolme kolmossijaa, European Chalenge Tourin kolme voittoa, amatöörinä joukkueessa MM-pronssia vuonna 2012 yhdessä Krista Bakkerin ja Noora Tammisen (nyk. Komulaisen) kanssa, joka on Suomen kautta aikain paras saavutus MM-tasolla. Nuutinen voitti EM-pronssia vuonna 2013 ja EM-hopeaa vuonna 2014. Suomen maajoukkueessa Nuutinen aloitti jo vuonna 2005. Nuutinen kertoo harjoittelevansa golfia jopa kahdeksan tuntia päivässä, parhaimmillaan 600 lyöntiä päivässä.
Nuutinen pääsee kolmantena suomalaisena pelaamaan LPGA-kiertueella Yhdysvalloissa kaudella 2022.
Nuutinen teki historian ensimmäisen par-nelosella tehdyn hole-in-onen Ladies European Tourin kilpailussa Prahan lähellä kesäkuussa 2021 lyötyään 230-metrisellä reiällä pallon reikään ensimmäisellä lyönnillään.
Savonjoki (Vimpeli)

| Savonjoki |
| --- | --- |
 Savonjoen rannalla sijaitseva Saarikenttä.
Alkulähde:  Savonjärvi
Laskupaikka:  Lappajärvi
Maat:   Suomi
Savonjoki eli Vimpelinjoki on Vimpelin kirkonkylän halki virtaava joki. Se kuuluu Ähtävänjoen vesistöön. Savonjoki tuo vettä Lappajärveen ja onkin Kurejoen kanssa eniten vettä Lappajärveen laskeva joki. Savonjoki alkaa Alajärven Savonjärvestä, ja siihen yhtyy myöhemmin Poikkijoki ja Paaluomanpuro.
2000-luvun alussa Savonjoella suoritettiin metsäojitusalueiden vesiensuojeluhanke, sillä 46 prosenttia joen fosforikuormituksesta tulee maataloudesta. Typpikuormituksesta taas yli 70 prosenttia tulee maataloudesta ja luonnonhuuhtoumasta. Muita kuormittajia vuosittaisista fosforin 6 400 kg:n ja typen 135 000 kg:n määristä ovat turvetuotanto ja haja-asutus.
Kalalajeista Savonjoessa esiintyvät ahven, kivennuoliainen, purotaimen, harjus, made, hauki, kivisimppu, kiiski,särki ja pikkunahkiainen. Aiemmin Vimpelinjoessa on havaittu myös kirjolohia ja rapuja.
Savonjoki on ollut tukinuittojoki, minkä takia sitä on kaivettu ja louhittu.[lähde? ]
Samuel Kemppainen

| Samuel Kemppainen> Henkilötiedot |
| --- | --- |
Syntynyt: 28. kesäkuuta 2000 (ikä 24) Oulu, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  80 kg
Seura
Seura:  ei joukkuetta
Pelaajaura
Pääsarjaura:  2019–
Aik. seurat:  Kärpät (SML) Jukurit (SML) Hermes (Mestis)
Samuel Kemppainen (s. 28. kesäkuuta 2000 Oulu) on suomalainen jääkiekkopuolustaja.
Ura > Seuraura

Kemppainen on Kiekko-Laserin kasvatti. Hän siirtyi kaudeksi 2015–2016 Oulun Kärppien C-nuoriin. Kemppainen voitti päätteeksi C-nuorten SM-pronssia ja hänet valittiin C-nuorten SM-sarjan ensimmäiseen tähdistökentälliseen. Kauden 2016–2017 päätteeksi Kemppainen voitti B-nuorten SM-pronssia. Green Bay Gamblers varasi hänet 267. pelaajana USHL:n varaustilaisuudessa 2017. Kemppainen jatkoi kaudella 2017–2018 kuitenkin Kärpissä, jossa hän voitti kauden päätteeksi B-nuorten SM-pronssia.
Kemppainen pelasi kauden 2018–2019 pääosin Kärppien A-nuorissa, jossa hän voitti kauden päätteeksi Suomen mestaruuden. Kemppainen nostettiin seuran SM-liigajoukkueen vahvuuteen runkosarjan viimeiseen otteluun 14. maaliskuuta 2019 vieraissa Kalevan Palloa vastaan. Hänelle ja toiselle debytantille, Kalle Loposelle avautui paikka Kärppien kokoonpanosta, kun joukkue antoi huilivuoron sekä Lasse Kukkoselle, Jani Hakanpäälle että Shaun Heshkalle. Kemppainen merkittiin Kärppien seitsemänneksi puolustajaksi. Hän sai ottelussa jääaikaa 12.57 minuuttia. Kemppainen keräsi myös yhden syöttöpisteen oltuaan kakkossyöttäjänä Mikko Niemelän tekemään maaliin. Hänelle merkittiin ottelusta teholukema +2.
Huhtikuussa 2019 Kemppainen teki 2+1-vuotisen SM-liigasopimuksen Mikkelin Jukureiden kanssa. Hän pelasi liigassa kauden 2019–2020 aikana 20 runkosarjaottelua tehden kaksi syöttöpistettä. Kemppainen pelasi otteluistaan 11 alkukaudella, kunnes hän loukkaantui lokakuussa ja pelasi kuntouduttuaan pääosin Jukureiden A-nuorissa. Kemppainen pelasi kauden aikana myös kuusi ottelua lainalla Mestis-joukkue Savonlinnan Pallokerhossa. Myös kauden 2020–2021 hän pelasi suurimmaksi osaksi Jukureiden U20-junioreissa. Kemppainen pelasi kauden aikana kaksi SM-liigaottelua. Hän pelasi myös kaksi ottelua lainalla SaPKossa marraskuussa 2020.
Kaudeksi 2021–2022 Kemppainen siirtyi vuoden mittaisella sopimuksella Mestis-joukkue Kokkolan Hermekseen. Lokakuussa 2021 seura lainasi hänet yhden ottelun ajaksi Kärppien SM-liigajoukkueeseen, kun joukkueen puolustuksesta oli sivussa useita pelaajia.
Ura > Maajoukkueura

Kemppainen on pelannut kymmenen nuorten ja 14 poikien maaottelua.
Pelityyli

Kemppaista Hermeksessä valmentaneen Jere Härkälän mukaan hän on hyvin peliä avaava ja vahvat kiekolliset taidot omaava puolustaja, joka tukee myös hyökkäyksiä vahvasti.
Muuta

Kemppainen valmistui ylioppilaaksi keväällä 2020. Hänen pikkuveljensä Patrik pelaa hyökkääjänä Hämeenlinnan Pallokerhon U20-joukkueessa.
Ryan Briscoe

Ryan Briscoe (2014)
Ryan Briscoe (s. 24. syyskuuta 1981 Sydney) on australialainen moottoriurheilija. Nykyään hän kilpailee IndyCar-sarjoissa.
Ura

Briscoe aloitti uransa kartingissa vuonna 1993. Voitettuaan Australian, Pohjois-Amerikan ja Italian sarjojen mestaruudet, Briscoe siirtyi Formula Renault -sarjaan vuonna 2000. Vuonna 2001 hän voitti Italian sarjan mestaruuden ja sijoittui neljänneksi Eurocup-sarjassa. Vuonna 2002 Briscoe toimi Toyota-tallin testikuljettajana kaudella 2002. Samana vuonna hän kilpaili Saksan Formula 3- ja International Formula 3000 -sarjoissa huonolla menestyksellä. Vuonna 2003 Briscoe voitti Formula 3 Euroseries -sarjan mestaruuden. Vuonna 2004 hän toimi Toyotan kolmoskuljettajana ajaen testejä Unkarin, Belgian, Italian, Kiinan ja Brasilian kilpailujen perjantaiharjoituksissa korvaten Ricardo Zontan. Vuonna 2005 Briscoe kilpaili Indy Racing League -sarjassa. Hän sijoittui myös kymmenenneksi Indianapolis 500 -kilpailussa. Hän osallistui myös Daytonan 24 tunnin ajoon. Hän edusti myös Australiaa A1 Grand Prix -sarjassa kausina 2005–2006 ja 2006–2007 saavuttaen kaksi kolmossijaa. Syyskuussa 2005 Briscoe joutui onnettomuuteen Chicagoland Speedwayllä, kun hänen autonsa osui Michael Andrettin autoon ja lensi päin betonimuuria. Briscoe mursi molemmat solisluunsa, mutta hän pääsi sairaalasta 8 päivää myöhemmin. Oltuaan 8 viikkoa sairauslomalla Briscoe palasi Champ Car -sarjaan vuonna 2006. Vuonna 2007 Briscoe kilpaili American Le Mans Series -sarjassa sijoittuen viidenneksi. Vuosina 2008–2010 Briscoe jatkoi Indycar-sarjoissa. Hän sijoittui sarjan kolmanneksi vuonna 2009.